section_heading: Baltik
paragraph_text: Kako se 1. baltičko bojište počelo kretati prema Litvi i prema istočnoj Latviji, postalo je jasno da će Vojna skupina Sjever pokušati zaobići Bagramjanove snage kod Daugvapilsa, kako je i ranije predviđao. Vasilijevski se, održavajući obećanje, obratio Staljinu kako bi dopustio Bagramjanu da krene u Daugavpils, no Staljin je odbio.Jukes, 2003., str. 31. Vasilijevski je zauzvrat na svoju ruku dao odobrenje Bagramjanu da nastavi s planom. No, gubitkom 4. udarne armije, Bagramjan je ostao zakinut jer obećana mu 39. armija, ne samo da nije stigla, već je ostala na sedam divizija (usporedbe radi, 4. udarna je imala deset). Osjećajući da gubi vrijeme, nastavio je s planom s postrojbama koje je imao.